text: Toyota eleva la garantia dels seus cotxes fins als 10 anys
  Toyota i la seva filial aspiracional Lexus es converteixen en els fabricants que ofereixen la garantia més elevada dels seus vehicles
  Toyota Rav4 Ferran Vital
  Kia ostentava fins ara el rècord de longetivitat dels seus productes, a l'oferir fins a set anys de garantia dels seus cotxes nous, però ara Toyota ha polvoritzat aquesta xifra oferint garanties de fins a 10 anys o 160.000 quilòmetres en els seus cotxes nous.
  Aquest anunci, que afectarà tots els cotxes nous de la marca, és una mostra de confiança en els productes i la qualitat de fabricació dels seus vehicles, alhora que suposa un repte i un greuge comparatiu amb la resta dels seus rivals comercials.
  El programa de Toyota, anomenat Toyota Relax i que també tindrà la seva versió en la filial aspiracional Lexus i el programa Lexus Relax, preveu la substitució de qualsevol element desgastat, trencat o defectuós per culpa del fabricant –el programa no inclou elements de desgast previstos en el manteniment programat pel fabricant– alhora que vol ser una millora en el tracte al client.
  Amb tot, Toyota també s'assegura fidelitzar els seus clients durant deu anys i que facin ús dels concessionaris i tallers oficials de la marca, ja que aquesta garantia seguirà vigent durant els primers deu anys o 160.000 quilòmetres sempre que els clients passin les revisions oficials en el servei oficial de la marca.